OAV: AQSh razvedkasi Rossiyaning harakatlaridan xavotirda

Rossiya sa'y-harakatlari dunyoning ko‘plab mintaqalarida AQSh manfaatlariga putur yetkazishi mumkin. Bu haqda Bloomberg  Amerika razvedkasining yangi strategiyasiga tayangan holda xabar bermoqda.
Agentlik ma'lumotlariga ko‘ra, gap Rossiya ta'siri va obro‘sini oshirishga qaratilgan Moskvaning sa'y-harakatlari haqida ketmoqda.
Qayd etilishicha, Rossiyaning harakatlari AQSh maqsadlariga zid bo‘lishi mumkin.
Shu bilan birga, strategiyada ko‘rsatilishicha, Rossiya va Xitoy «strategik vaziyat»dagi o‘zgarishlardan o‘z manfaatlari yo‘lida foydalanishga harakat qilmoqda.
Eslatib o‘tamiz, avvalroq Tramp beshta holatda Rossiyaga yumshoq munosabatda bo‘lgani xabar qilingandi.